Vienojoties ar attiecīgajām iestādēm, Komisija ir sagatavojusi tabulas, kurās atspoguļota situācija katrā no desmit iestādēm par laikposmu no 2017. gada 1. janvāra līdz 2019. gada 31. decembrim. Pamatojoties uz šīm tabulām, Komisija ir izstrādājusi vispārēju tabulu, kurā sniegts pārskats par situāciju iestādēs.

Vēl vienā vispārējā tabulā ir sniegts kopsavilkuma pārskats par aģentūrās piemērojamiem noteikumiem 2019. gada 31. decembrī. Tajā ir atspoguļoti spēkā esošie mehānismi, kas ietekmē to, kā aģentūrās tiek pieņemti noteikumi, ar ko īsteno Civildienesta noteikumus, tādējādi iekļaujot aģentūrās īstenoto personāla pārvaldību plašākā kontekstā. Šajā tabulā arī ir sniegts pārskats par to, kādas ar īstenošanas noteikumiem saistītas izmaiņas laika gaitā ir notikušas 51 aģentūrā, kā arī par to, kādā mērā pastāv noteikumu konverģence.

Pamatojoties uz šiem ievaddatiem un vienojoties ar attiecīgajām iestādēm, Komisija ir sagatavojusi tabulas, kurās atspoguļoti noteikumi, kas katrā no desmit iestādēm bija spēkā laikposmā no 2017. gada 1. janvārim līdz 2019. gada 31. decembrim:

-9 kopuzņēmumus.

Civildienesta noteikumu 110. panta 1. punkts redakcijā, kas bija piemērojama pirms 2014. gada reformas, paredzēja, ka aģentūras pēc apspriešanās ar attiecīgo personāla komiteju un vienošanās ar Komisiju pieņem piemērotus noteikumus, ar kuriem īsteno Civildienesta noteikumus.

Ar Civildienesta noteikumu 2014. gada reformu tika izveidots jauns regulējums to noteikumu pieņemšanai, ar kuriem aģentūras īsteno Civildienesta noteikumus. Vispārējais princips, kas ieviests ar Civildienesta noteikumu 110. panta 2. punktu, ir tāds, ka Komisijas pieņemtie noteikumi ir pēc analoģijas piemērojami aģentūrām. Šajā nolūkā Komisija nekavējoties informē aģentūras par jebkuru šādu īstenošanas noteikumu pieņemšanu. Noteikumi stājas spēkā aģentūrā deviņus mēnešus pēc šāda paziņojuma sniegšanas vai deviņus mēnešus pēc to stāšanās spēkā Komisijā, ņemot par pamatu vēlāko datumu.

Komisijai nebija pienākuma informēt aģentūras par tās īstenošanas noteikumiem, kas bija stājušies spēkā pirms Civildienesta noteikumu 2014. gada reformas. Analoģijas princips ir attiecināms tikai uz tiem Komisijas īstenošanas noteikumiem, par kuriem Komisija ir informējusi aģentūras.

Atkāpjoties no analoģijas principa, aģentūra pēc apspriešanās ar savu personāla komiteju un pēc Komisijas piekrišanas saņemšanas var nolemt pieņemt individuālus lēmumus šādi:

-nepiemērojot konkrētus Komisijas noteikumus (“atteikšanās”),

-pieņemot noteikumus, kas atšķiras no Komisijas pieņemtajiem,

-pieņemot noteikumus par jomām, kas nav jomas, uz kurām attiecas Komisijas pieņemtie noteikumi.

Ņemot vērā iestāžu autonomijas principu, aģentūras drīkst atkāpties no Komisijas pieejas Civildienesta noteikumu un PDNK īstenošanai, tomēr tām ir pienākums ievērot šajos aktos noteikto regulējumu.

Aģentūru noteikumu vienkāršošanas, administratīvās efektivitātes un saskaņošanas nolūkā Komisija arī izstrādāja mehānismu, ar kura palīdzību tā var sniegt aģentūrām ex ante horizontālu piekrišanu atsevišķiem lēmumiem, neprasot aģentūrām iesniegt oficiālu pieprasījumu. Šis mehānisms ir piemērojams tikai ar nosacījumu, ka attiecīgā aģentūra ievēro Komisijas ierosinātu vienotu lēmuma modeli.

Pamatojoties uz informāciju, ko attiecīgie Komisijas dienesti apkopo no aģentūrām, Komisija ir sagatavojusi vispārēju tabulu, kurā pirmā pārskata perioda (2014.–2016. gads) skaitļi ir pieskaitīti otrajā pārskata periodā (2017.–2019. gads) pieņemto noteikumu skaitam, tādējādi sniedzot kopsavilkumu par 2019. gada 31. decembrī aģentūrās piemērojamo īstenošanas noteikumu skaitu un veidiem.

Minētā vispārīgā tabula ir iekļauta šā ziņojuma IV pielikumā.

Tabulas izstrādē izmantota šāda metodika:

-tā attiecas uz aģentūru īstenošanas noteikumiem, kas bija spēkā 2019. gada 31. decembrī,

-tajā ir ievērota Civildienesta noteikumu un PDNK struktūra ar mērķi atvieglot to dažādo jomu noteikšanu, kurās aģentūras pieņēmušas īstenošanas noteikumus,

-attiecībā uz katru jomu tabulā ir atsevišķi norādīti dažādi scenāriji, atbilstoši kuriem aģentūras pieņēmušas savus noteikumus.

Proti, tabula parāda, kā 2014. gadā ieviestie mehānismi ir darbojušies praksē.

KOPŠ 2014. GADA IEVIESTO MEHĀNISMU IETEKME

2014.–2016. gads Kopā 2019. gada 31. decembrī Komisijas īstenošanas noteikumi, kas pieņemti pēc 2014. gada reformas un paziņoti aģentūrām 23 29 Īstenošanas noteikumi aģentūrās, kas piemērojami pēc analoģijas pēc 2014. gada reformas (CN 110. panta 2. punkts) 593 749 Atkāpes pēc 2014. gada (pašu noteikumi, kas atšķiras no Komisijas ex ante piekrišanas, un/vai Komisijas īstenošanas noteikumi, kas paziņoti aģentūrām saskaņā ar CN 110. gada 2. punktu) 35 4 Komisijas ex ante horizontālās piekrišanas 14 21 Īstenošanas noteikumi, ko pieņēmušas aģentūras, pamatojoties uz ex ante horizontālo piekrišanu 284 689

Salīdzinot abas kolonnas, redzams, ka mehānismi, kuri tika ieviesti ar 2014. gada reformu un kuru mērķis bija nodrošināt Civildienesta noteikumu konsekventu piemērošanu aģentūrās, joprojām tiek plaši izmantoti un kopumā ir bijuši ļoti efektīvi. Ir būtiski pieaudzis to īstenošanas noteikumu skaits, kurus aģentūras ir pieņēmušas, pamatojoties uz Komisijas horizontālajām ex ante piekrišanām. Komisijas īstenošanas noteikumi arī biežāk tiek piemēroti “pēc analoģijas”. Turpretī ievērojami samazinājies atkāpju skaits, t. i., aģentūru pašu noteikumi, kas atšķiras no Komisijas ex ante horizontālajām piekrišanām un/vai Komisijas īstenošanas noteikumiem, kas paziņoti aģentūrām saskaņā ar Civildienesta noteikumu 110. panta 2. punktu.